ຮອງ​ລັດຖະມົນຕີ ​ກະຊວງ​ໂຍທາ​ທິການ ​ອັຟກາ​ນີສຖານ ​ຖືກ​​ລັກ​ພາ​ຕົວ​​ໄປ
ສາ​ເຫດ​ຂອງ​ ການ​ລັກ​ພາ​ຕົວ​ທີ່​ວ່າ​ນີ້ ຍັງ​ບໍ່​ທັນ​ເປັນ​ທີ່​ຈະ​ແຈ້ງ​ ແລະ​ກໍຍັງ​ບໍ່​ທັນ​ມີ​ຜູ້​ໃດ ​ອອກ​ມາ​ອ້າງ​ເອົາ​ຄວາມ​ຮັບຜິດຊອບ​ເທື່ອ.
ຮອງລັດຖະມົນຕີກະຊວງໂຍທາທິການຂອງອັຟການີສຖານ ໄດ້ຖືກມືປືນ ລັກພາຕົວໄປ ໃນວັນອັງຄານມື້ນີ້ ໃນການລັກ ພາໂຕບຸກຄົນ ທີ່ມີຊື່ສຽງຂອງປະເທດ ເທື່ອຫລ້າສຸດ ຕຳຫຼວດກ່າວວ່າ ຄົນຮ້າຍໄດ້ຢຸດລົດຂອງທ່ານ Ahmad Shah Wahid ແລ້ວກໍລາກຕົວທ່ານອອກຈາກລົດໄປ ໃນຂະນະທີ່ ທ່ານກຳລັງເດີນທາງໄປການ ໃນເມືອງ Khir Khana ທາງ ພາກເໜືອຂອງນະຄອນຫຼວງ ກາບູລ ສາເຫດຂອງການລັກພາຕົວທີ່ວ່ານີ້ ຍັງບໍ່ທັນເປັນທີ່ຈະແຈ້ງ ແລະກໍຍັງບໍ່ທັນມີຜູ້ໃດອອກມາ ອ້າງເອົາຄວາມຮັບຜິດຊອບເທື່ອ ໄດ້ມີເຈົ້າໜ້າທີ່ອັຟການີສຖານຫຼາຍຄົນ ຖືກລັກພາຕົວໄປຮຽກຄ່າໄຖ່ ຫຼືບໍ່ກໍຖືກສັງຫານ ໃນບໍ່ເທົ່າໃດປີຜ່ານມານີ້ ການລັກພາຕົວຄັ້ງນີ້ ແມ່ນມີຂຶ້ນ 10 ມື້ ຫຼັງຈາກການເລືອກຕັ້ງປະທານາທິບໍດີຂອງ ອັຟການີສຖານ ທີ່ມີຂຶ້ນທ່າມກາງສະຖານະການທີ່ຂ້ອນຂ້າງຈະສະງົບ ອະດີດລັດຖະມົນຕີກະຊວງການເງິນ ທ່ານ Ashraf Ghani ແລະນັກການເມືອງຝ່າຍຄ້ານ ທ່ານ Abdullah Abdullah ເປັນຜູ້ມີຄະແນນນຳໜ້າ ໃນການນັບບັດເລືອກຕັ້ງຂັ້ນຕົ້ນນັ້ນ ຜົນຂອງການນັບບັດເລືອກຕັ້ງ ຮອບສຸດທ້າຍ ຄາດວ່າຈະມີຂຶ້ນໃນເດືອນໜ້າ